שיחת קטגוריה:רבנים מלחיני מוזיקה יהודית

message: קטגוריה זו ושותפתה :קטגוריה:רבנים מלחיני מוזיקה חסידית מאחדות שתי מקצועות שאין ביניהן כל קשר מהותי. יכולות הלחנה ויכולת פסיקה והנהגה רבנית לא תלויות זו בזו. הדבר דומה לקטגוריה של רופאים שהם פוליטיקאים למשל. ‏DGtal‏ 13:33, 5 במרץ 2014 (IST)
replies: text: זה מתחיל מזה שכשעברתי לתומי על הרשימה של מלחיני המוזיקה החסידית וראיתי שיוסי גרין ומשה לאופר מעורבבים יחד עם אדמו"רי מודז'יץ ובאבוב - זה צרם לי. לא רק עצם הערבוב בין מלחינים 'מודרנים' לאדמו"רים, אלא גם העובדה שמדובר (בגדול) בשתי סוגות של הלחנה. נקודה נוספת: רבנים ואדמו"רים ששלחו ידם בהלחנה היא תופעה ייחודית ומרתקת, וסברתי שראוי לכנוס אותם בפני עצמם. זה שונה מאוד מצירוף סתמי של שני מקצועות באדם אחד (כמו המקרה שהזכרת: רופאים פוליטיקאים וכדומה). בכלל, ביצירת קטגוריה צריך לראות את התועלת שבה. ואכן במקרה הזה יש תועלת: כשנכנסים לקטגוריה של רבנים מלחיני מוזיקה יהודית ושל רבנים מלחיני מוזיקה חסידית ועוברים על רשימת הרבנים והאדמו"רים הכלולים בהן - מגלים עולם מופלא של רבנים ואדמו"רים שבצד עיסוקם התורני והחסידי היו בעלי רגש וחוש מוזיקלי והפיקו ניגונים ולחנים יהודיים עמוקים. מניין המשתמש היה יודע למצוא אותם אם הם היו מעורבבים בין שאר מלחיני המוזיקה החסידית התעשייתית? לכן, החלטתי ליצור להם קטגוריית משנה מיוחדת. גרש - שיחה 16:25, 5 במרץ 2014 (IST)
replies: text: :אני חושב שבתימצות דברי גרש או כעין דבריו ישנה משמעות ברורה: מלחין יכול להלחין כתחביב או כפרנסה, ואילו רב מלחין, עושה זאת (או לפחות נתפס כך) כעבודת ה'. באותה מידה יש משמעות לשירה.
replies: text: ::התשובה שלך מבוססת על שתי הנחות יסוד: א. שכל המנגינות שרבנים יוצרים באות מרגש רוחני עמוק ואין בלחנים מנגינות שהגיעו מעולם הפשט, ב. ש"סתם" יהודי, ואפילו הוא שומר תורה ומצוות, לא מנפק ניגונים עמוקים שבעמוקים. הנחה א' היא הגיוגרפיה שדוגלת בשיטת הצדיק החסידית, אך לא מקובלת על הכל אפילו בתוך היהדות וודאי שאיננה נייטרלית, והנחה ב' היא כמעט לשון הרע. תקשיב לדוגמה לקטנתי של אהרן רזאל ותראה שגם כוללניקים חצי יום יכולים להוציא לחנים מורכבים ועמוקים, להכניס את כל "תעשיית המוזיקה החסידית" לסל אחד שמציג את כולם כמלחינים מהכיס ואך לא מהנשמה זה פשוט מופרך. ‏DGtal‏ 23:30, 5 במרץ 2014 (IST)
replies: text: :::תיארתי בחופשיות איך העניין התחיל אצלי, ולא כיחדתי שצפו אצלי הרגשות סובייקטיביות. חבל שבחרת להתייחס אליהן במקום להתמקד בנימוק הענייני. כאמור, אמת המידה שלי ליצירת קטגוריה היא פשוטה: אם יש בה תועלת והיא לא סתם עניין של טריוויה מוחלטת, יש לה מקום. במקרה שלפנינו: רבנים שעסקו בהלחנה יהודית היא תופעה ייחודית, יוצאת דופן ובעלת עניין (בשונה מכל מיני טריוויות דוגמת פוליטיקאים-רופאים/מהנדסים/עורכי דין), ולכן כדאי שתהיה קטגוריה שתפרוס בפני המשתמשים את רשימת הרבנים-המלחינים. אם נערבב אותם בין שאר המוזיקאים מלחיני תעשיית המוזיקה החסידית החמצנו את העניין. אגב, אם יש קטגוריות משנה מיוחדות למנכ"לים ישראלים המסווגות לפי עיסוקם הקודם שממנו באו אל המנכ"לות (:קטגוריה:מנכ"לים יוצאי שירות קבע בצה"ל, :קטגוריה: מנכ"לים יוצאי השב"כ וכו'), שזהו עניין שעל גבול הטריוויה, בוודאי יש מקום לקטגוריית המשנה הנוכחית. ובכלל, בל נשכח שלא מדובר במרחב הערכים שבו אמות המידה שלנו לקביעת החשיבות קפדניות ודקדקניות יותר, ובצדק. גרש - שיחה 03:11, 7 במרץ 2014 (IST)
replies: text: ::::אני מסכים עם דיגיטל. אין קשר ממשי בין המקצועות. אני לא רואה הבדלים בין קטגוריה כזו לבין :קטגוריה:טוענים רבניים מלחיני מוזיקה יהודית, :קטגוריה:עורכי דין מלחיני מוזיקה יהודית וכן הלאה וכן הלאה. קוריצה • לול התרנגולות • אהמ • המורשת העולמית. פשוט עולמית! 22:59, 11 במרץ 2014 (IST)
thread_title: חשיבות